Diari Oficial de la Generalitat Valenciana


Sumari del DOGV 3077, del 12-09-1997 (1997/9864)

RESOLUCIÓ de 30 de juliol de 1997, de la Subsecretaría del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de cooperació entre la Conselleria de Sanitat de la Generalitat Valenciana i la Direcció General d'Ensenyament Superior per a la subvenció de contractes postdoctorals en grups d'investigació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3077

Data del DOGV
:   12-09-1997

Secció del DOGV
:   CONVENIS I ACTES - CONVENIS INTERADMINISTRATIUS

Número del document
:   1997/9864


Data del document
:   30-07-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 30 de juliol de 1997, de la Subsecretaría del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de cooperació entre la Conselleria de Sanitat de la Generalitat Valenciana i la Direcció General d'Ensenyament Superior per a la subvenció de contractes postdoctorals en grups d'investigació.  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana i la Direcció General d'Ensenyament Superior, el dia 19 de maig de 1997, un Conveni de cooperació per a la subvenció de contractes postdoctorals en grups d'investigació, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0506/97, i que figura com a annex d'aquesta resolució.  
València, 30 de juliol de 1997..- La subsecretaria del Secretariat del Govern i Relacions amb les Corts.  
Conveni de cooperació entre la Conselleria de Sanitat de la Generalitat Valenciana i la Direcció General d'Ensenyament Superior per a la subvenció de contractes postdoctorals en grups d'investigació  
València, 19 de maig de 1997  
reunits  
D'una banda l'Honorable Sr. Joaquín Farnós Gauchía, conseller de Sanitat de la Generalitat Valenciana, en representació d'aquesta, facultat per acord del Govern Valencià de data 22 d'abril de 1997.  
I, d'una altra, l'Il·lustríssim Sr. Alfonso Fernández-Miranda Campoamor, director general d'Ensenyament Superior, en representació del Ministeri d'Educació i Cultura en virtut de les atribucions delegades per l'Ordre d'1 de març de 1996 (BOE núm. 54, de 2 de març de 1996).  
Ambdues parts es reconeixen mútuament competència per a intervenir en la representació que tenen i, a l'efecte,  
exposen:  
Que és intenció de les entitats a les quals representen possibilitar, mitjançant la subscripció de contractes per obra o servei determinat, la incorporació de jóvens doctors i tecnòlegs que han fet una estada de perfeccionament en l'estranger a grups d'investigació que duen a terme habitualment l'activitat investigadora en les institucions sanitàries de la Conselleria de Sanitat de la Generalitat Valenciana, que serà subvencionada pel Ministeri d'Educació i Cultura, i per tant, d'acord amb la Resolució de 30 de maig de 1995 (BOE d'1 de juny), articulen la seua col·laboració d'acord amb les següents  
estipulacions  
Primera  
És objecte d'aquest conveni la transferència de les quantitats que s'indiquen en els annexos a favor de la Conselleria de Sanitat de la Generalitat Valenciana, perquè l'esmentada entitat contracte per a la realització de les obres o serveis que s'indiquen en cada annex els investigadors que s'hi assenyalen, que foren seleccionats per la Conselleria de Sanitat de la Generalitat Valenciana i, posteriorment, objecte d'una sol·licitud de subvenció a l'empara del que estableixen les resolucions de convocatòria respectives.  
Segona  
Els contractes, l'activitat dels quals se subvenciona, són els que es relacionen en cada un dels annexos d'aquest conveni, i aquells que les parts acorden al llarg del període de vigència d'aquest conveni mitjançant annexos successius.  
Tercera  
La Conselleria de Sanitat de la Generalitat Valenciana no podrà integrar el personal investigador contractat mitjançant les subvencions objecte d'aquest conveni dins del seu àmbit organitzatiu i directiu, ni utilitzar els seus serveis per a cap activitat que no siga objecte del contracte subvencionat, sense haver-lo rescindit prèviament en temps i forma. Serà de l'exclusiva responsabilitat de la Conselleria de Sanitat de la Generalitat Valenciana qualsevol circumstància que puga derivar-se de l'incompliment d'aquesta obligació.  
L'investigador contractat, haurà d'acreditar estar al corrent de les seues obligacions tributàries i, si s'escau, amb la Seguretat Social, com a requisit previ a la formalització del contracte.  
Quarta  
La Direcció General d'Ensenyament Superior aportarà a la Conselleria de Sanitat de la Generalitat Valenciana les quantitats necessàries per a la formalització dels contractes que s'incloguen en els annexos successius de resolució de concessió. Els annexos reflectiran l'import total de la subvenció concedida per a cada contracte. Les subvencions s'efectuaran amb càrrec als crèdits pressupostaris 18-08-781 del programa 541 A Investigació Científica i seran transferides per anualitats, de les quals es descomptaran les quantitats que constituïsquen romanents d'accions anteriors, finançades i no completades dins del mateix programa.  
Cinquena  
Les institucions sanitàries de la Conselleria de Sanitat de la Generalitat Valenciana en les quals es porte a terme l'activitat investigadora, notificaran a la Direcció General d'Ensenyament Superior la firma de cada contracte i la resolució d'aquests en les 72 hores següents al moment en què es produïsquen aqueixes situacions i n'enviaran posteriorment una fotocòpia compulsada acreditativa. De la mateixa manera, abans del 20 de desembre de cada any, remetrà a la Direcció General d'Ensenyament Superior la documentació que acredite la despesa efectuada, individualitzada per a cada un dels contractes i activitat subvencionada, durant l'any pressupostari.  
Sisena  
L'execució d'aquest conveni queda subjecta al règim de subvencions establit en la Llei General Pressupostària, el Reial Decret 2225/1993 i l'Ordre de 8 de novembre de 1991 i, consegüentment, a l'obligació de retre comptes prevista.  
Setena  
Casos d'interrupció i rescissió: els contractes que se subscriguen a l'empar d'aquest conveni i dins del programa d'incorporació de doctors a grups d'investigació espanyols, podran ser interromputs per una única vegada, amb la sol·licitud prèvia raonada a la Direcció General d'Ensenyament Superior amb el vistiplau del director del projecte; el termini màxim d'interrupció serà de sis mesos. El període en què el contracte estiga interromput serà irrecuperable.  
Seran causes de rescissió l'acord mutu entre les parts, la interrupció definitiva del projecte d'investigació i l'incompliment reiterat d'una o més clàusules del contracte per una de les parts. Llevat del cas d'acord mutu, la rescissió de contracte serà comunicada a l'altra part amb, almenys, quinze dies d'antelació.  
Vuitena  
Aquest conveni vigirà des de la data en què es firme fins la finalització dels contractes postdoctorals relacionats en els annexos.  
En prova de conformitat de tot el que s'ha dit, ambdues parts firmen aquest conveni per exemplar duplicat, en el lloc i data indicats en l'encapçalament.  
El conseller de Sanitat, Joaquín Farnós Gauchía  
El director general d'ensenyament superior, Alfonso Fenández-Miranda Campoamor  
ANNEX I  
Relació d'organismes perceptors  
de subvencions en la present resolució  
de data 21 de novembre de 1996, modalitat A  
Organisme: Servei Valencià de Salut.  
Candidat que s'ha de contractar: Comes castellano, Ana María.  
RFA projecte: FIS96-1386  
Investigador: García-Conde Bru, Javier.  
Quantitat màxima de mesos de contracte: 26  
Interval de la contractació: 3990.90.63-6979.84.16  
Quantia total de la subvenció: 9.641.667 PTA